आजकल की लाइफस्टाइल में डायबीटीज तेजी से फैल रही है। ध्यान रखें कि किसी भी सेहतमंद शख्स का ब्लड शुगर लेवल खाली पेट 100 से कम होना चाहिए। आपके पापा को डायबीटीज़ के लक्षण नहीं हैं तो भी उनका एचबीए1सी टेस्ट कराएं। इसे ऐवरेज ब्लड शुगर टेस्ट भी कहते हैं। यह एक ब्लड टेस्ट होता है और इसमें कभी भी, किसी भी लैब में जाकर ब्लड सैंपल दे सकते हैं। इस टेस्ट से पिछले तीन महीने के ऐवरेज ब्लड शुगर लेवल का पता लग जाता है। इसकी नॉर्मल रेंज 4 से 6 पर्सेंट तक मानी जाती है। अगर टेस्ट नॉर्मल है तो भी हर दो साल पर टेस्ट कराएं, वरना डॉक्टर के कहे मुताबिक कराएं। इस टेस्ट की कीमत औसतन 500-600 रुपए होती है।